Bredtveit fengsel og forvaringsanstalt
Store norske leksikon,Samfunn,Politi og kriminalitet,Kriminalomsorg og fengsel,Fengsler
Bredtveit fengsel og forvaringsanstalt er et fengsel ved Grorud i Oslo. Det ble tatt i bruk som kvinnefengsel i 1945 i forbindelse med rettsoppgjøret med landssvikerne. I 1949 ble Fengslet og arbeidshuset for kvinner flyttet til stedet. I forbindelse med at ordningen med tvangsarbeid falt bort ved endringene i løsgjengerloven i 1970, fikk anstalten navnet Bredtveit fengsel og sikringsanstalt.
Historie Bredtveit var opprinnelig en gård i Oslo. Hans Nielsen Hauge eide gården fra 1817 til 1824. På eiendommen ble det oppført et lærehjem for unge gutter i 1918. Hjemmet ble oppført av Det norske lærehjem- og verneforbund. Etter noen års drift måtte lærehjemmet nedlegges.Eiendommen ble overtatt av staten i 1923. I 1929 ble det besluttet å opprette arbeidsskole for unge lovbrytere på Bredtveit, men bevilgning ble ikke gitt før i 1939.Planene om arbeidsskole stoppet opp under andre verdenskrig, og eiendommen ble høsten 1941 tatt i bruk som politisk fengsel for menn etter beslutning av de norske nazistiske myndighetene. Les mer i Store norske leksikon Norge under andre verdenskrig fengselsstraffens historie fengsel